text: Kronprins Frederik bliver protektor for The Tall Ships Races
  29 januar 2013 kl. 09.31
  The Tall Ships Races 2014 i Esbjerg har fået kronprins Frederik som protektor.
  Esbjerg er igang med forberedelserne til The Tall Ships Races, hvor mere end 100 sejlskibe besøger Esbjerg i august 2014. 
  Nu har kronprins Frederik har sagt ja til at være protektor.
  - Vi inviterer skibene til at komme til Esbjerg. Det drejer sig om internationale skibe med tilknytning til f.eks. flåden eller uddannelsesinstitutioner, og her spiller det en stor rolle, at kronprinsens navn kan fremgå af invitationen, siger borgmester Johnny Søtrup.
  - Kronprinsen bærer i dag titlen som kommandør i søværnet, og hans interesse for unge og uddannelse passer rigtig godt sammen med de værdier, som også er knyttet til The Tall Ships Races. Skibenes besætning udgøres af trainees ? unge mennesker, som prøver livet til søs samtidig med at de lærer noget om søfart, mens de sejler med på en strækning i The Tall Ships Races, siger Johnny Søtrup.
  